Dagfinn Enerly

Arne Dagfinn Enerly (født 1972) er en norsk tidligere fotballspiller.

Enerly, som vokste opp på Ammerud, ble vanligvis brukt som høyreving, og spilte sist for Fredrikstad. Han hadde tidligere spilt eliteseriefotball for Skeid, Moss og Rosenborg.

 Klubbkarriere 
Enerly debuterte i Tippeligaen i 1996 som Skeid-spiller, og gjorde seg bemerket med sin fart, teknikk og sine langskudd. I 1998 var Skeid tilbake i 1. divisjon og gikk på en økonomisk smell som førte til at han gikk til Moss, hvor han spilte tre sesonger før han ble signert av Rosenborg. Enerly tilbrakte tre og en halv sesong på Lerkendal, og fikk med seg tre seriegull – men han ble aldri fast på laget, og etter å ha fått svært lite spilletid i 2004, gikk han til Fredrikstad midtveis i sesongen.

I 2005-sesongens siste kamp, mot Start, den 29. oktober, kolliderte Enerly med lagkamerat Øyvind Hoås, og brakk nakken. Han begynte å bruke rullestol og var førstemann som gjennomførte ti kilometer i Oslo Maraton i elektrisk rullestol.

I august 2007 ble det, etter initiativ fra FFKs supporterklubb Plankehaugen, fattet styrevedtak om at drakt nr 8 i FFK, nummeret Enerly brukte i den skjebnesvangre Start-kampen, skulle fredes og således aldri kunne benyttes av noen av FFK-spiller. I 2014 var han en stund del av trenerteamet i FFK.

I et portrettintervju i Aftenpostens Aften den 8. februar 2007 omtalte Skeids daglige leder Terje Martinsen, Enerly som tidenes beste Skeid-spiller.

Han ble kåret til Årets forbilde på Idrettsgallaen 2008.

 Landslagskarriere 
Han spilte to kamper for det norske landslaget, den første i en vennskapskamp mot Georgia i 1996 (som innbytter for Jan Åge Fjørtoft), og den andre i en vennskapskamp i 2001 mot Sør-Korea. Han var også landslagsspiller i fotballtennis.

 Statistikk 

KlubbKamper*Mål*Periode Grei??1984–1994 Skeid73321995–1998 Moss49201998–2000 Rosenborg5862001–2004 Fredrikstad3472004–2005
* Kun seriekamper.

 Litteratur 
 Så fort kan livet snu, Jens O. Simensen, Aschehoug, 2007, 
 Veien videre, Jens O. Simensen, Aschehoug, 2014 

 Se også 
 Branimir Poljac

 Referanser 

 Eksterne lenker 



Kategori:Norske fotballspillere
Kategori:Fotballspillere for Fredrikstad FK
Kategori:Fotballspillere for Moss FK
Kategori:Fotballspillere for Rosenborg BK
Kategori:Fotballspillere for Skeid Fotball
Kategori:Norgesmestere i fotball